Tenlifelessonsfrom einstein by Apurva Desai 13324 views
Artfotografico by Roelof van den Berg 1665 views
独特的荷兰风车 by Kwan Tuck Soon 1454 views Mossi - Wikipedia
Hierdie artikel handel oor die taal. Vir die etniese groep, sien Mossi (volk).
Totale sprekers: 7 829 300
ISO 639-2: mos
ISO 639-3: mos
Mossi (Mooré; ook Mòoré, Mõõré, Moré, Moshi, Moore, More) is 'n Niger-Kongo-taal wat deur sowat 7,8 miljoen mense in die Wes-Afrikaanse land Burkina Faso gepraat word, veral in die Voltarivierbekken. Dit word deur die Mossi-volk gepraat en is nou verwant aan Frafra verder suid net oorkant die grens met Ghana. Daarnaas is dit minder verwant aan Dagbani en Mampruli, wat nog verder suid gepraat word.
Kaart van tale in Burkina Faso met Mossi in pers
Die Onse Vader in Mossi
Mossi word in Burkina Faso deur sowat 7,6 miljoen mense gebesig, met 'n bykomende 60 000 in Mali en Togo. Die bekendste woord is waarskynlik die naam van die land Burkina Faso self, wat in Mossi en Dyula "die land van die regop mense" (of "regop land") beteken. Dit vorm saam met Dyula en Fula die nasionale tale van dié land, naas die amptelike taal Frans.
Mossi is nes baie Afrikatale tonaal met 'n onderwerp-werkwoord-voorwerp-volgorde. Dit word in die Latynse alfabet geskryf. In 1976 is op 'n konferensie in Burkina Faso – die destydse Bo-Volta – 'n eie weergawe van die Latynse alfabet, gebaseer op l'Alphabet national burkinabè ("Nasionale Burkinese alfabet") vir al die tale in dié land ten einde van harmonisering ontwikkel. Dit is in 1979 amptelik goedgekeur.
In Burkina Faso gebruik die Mossi-alfabet die letters wat in die Nasionale Burkinese alfabet gespesifiseer is.
ä || ʔ || b || d || e ɛ || f || ɡ || h || i ɪ || k || l || m || n o || p || r || s || t u || ʊ || v || w || j z
↑ (en) "Ethnologue: Languages of the World, Seventeenth edition, Mòoré". Ethnologue. Besoek op 16 Augustus 2019.
(en) "Mossi (Mòoré)". Omniglot. Besoek op 16 Augustus 2019.
Ontsluit van "https://af.wikipedia.org/w/index.php?title=Mossi&oldid=2028900"
Tale van Togo
Die bladsy is laas op 16 Augustus 2019 om 18:00 bygewerk.